Πανελλήνιο πρωτάθλημα καταδύσεων 1929

Το πρώτο ιστορικό Πανελλήνιο Πρωτάθλημα Καταδύσεων για το έτος 1929 διεξήχθη στο Λιμενίσκο Κουμουνδούρου, στον Πειραιά, παράλληλα με το Πανελλήνιο Πρωτάθλημα Κολύμβησης, δηλαδή από το Σάββατο 14 Σεπτεμβρίου μέχρι και την Κυριακή 15 Σεπτεμβρίου του 1929. Διεξήχθη υπό την αιγίδα της τότε "Ελληνικής Κολυμβητικής Ομοσπονδίας Φιλάθλων" (Ε.Κ.Ο.Φ.), η οποία μετονομάστηκε το 1999 και μέχρι σήμερα είναι γνωστή ως Κολυμβητική Ομοσπονδία Ελλάδας (Κ.Ο.Ε). Στο πρώτο ιστορικό αυτό Πρωτάθλημα Καταδύσεων, πραγματοποιήθηκε μόνο το αγώνισμα της κατάδυσης από βατήρα ύψους 3 μέτρων (το αγώνισμα της κατάδυσης από βατήρα ύψους 5 μέτρων εισήχθη στο Πανελλήνιο Πρωτάθλημα Καταδύσεων από το 1932 και μετά) και το κατέκτησε η ομάδα του Πανελληνίου Γ.Σ., χάρη στην επίδοση του αθλητή Γιώργου Ζερβίνη, σπουδαίου αθλητή της εποχής σε διάφορα αθλήματα, ο οποίος χάρη στο χρυσό μετάλλιο που κατέκτησε και τους τρεις (3) βαθμούς που έλαβε, έφερε τον Πανελλήνιο στην κορυφή της επιμέρους βαθμολογίας.

 Το ελληνικό Πρωτάθλημα Καταδύσεων αποτελούσε συνεχώς μέρος του Πανελλήνιου Πρωταθλήματος Κολύμβησης από το 1929 και μέχρι το 1968, όταν και ανεξαρτητοποιήθηκε, όπου τόσο η επιμέρους βαθμολογία του Πρωταθλήματος της Υδατοσφαίρισης, όσο και αυτή των Καταδύσεων, προστίθετο στη Γενική Βαθμολογία του Πρωταθλήματος της Κολύμβησης του ίδιου έτους. Τα μοναδικά χρόνια που δεν πραγματοποιήθηκε το Πρωτάθλημα καταδύσεων κατόπιν σχετικής απόφασης της Ομοσπονδίας Κολύμβησης - είτε λόγω έλλειψης συμμετοχών, είτε για διάφορους άλλους λόγους - ήταν οι διετίες 1936-1937, 1939-1940, 1945-1946 και 1950-1951 και φυσικά το χρονικό διάστημα 1940-1944 λόγω του Β' Παγκοσμίου Πολέμου. Μετά το τέλος του αγωνίσματος, Πρωταθλητής σύλλογος στις Καταδύσεις για το 1929 ανακηρύχθηκε η ομάδα του Πανελληνίου Γ.Σ., χάρη στην επίδοση του αθλητή Γιώργου Ζερβίνη, ο οποίος με τη νίκη του του αυτή συγκέντρωσε τρεις (3) βαθμούς, ενώ ακολούθησε στη δεύτερη θέση ο Μπιστέλιας του Εθνικού Πειραιώς και ο Νακέλης του Παλλεσβιακού, ο οποίος ήταν καταπληκτικός καθόλη της διάρκεια των κολυμβητικών αγώνων και ανακυρήχθηκε πολυνίκης αθλητής. Οι βαθμοί αυτοί βοήθησαν επίσης την ομάδα του Πανελληνίου Γ.Σ. να συγκεντρώσει 13 βαθμούς συνολικά και να ισοψηφίσει με τον Ολυμπιακό Πειραιώς στην πρώτη θέση της Γενικής Βαθμολογίας του Πρωταθλήματος Κολύμβησης. 1949 |1952 |1953 |1954 |1955 |1956 |1957 |1958 | 1959 | 1960 | 1961 | 1962 | 1963 | 1964 | 1965 | 1966 | 1967 | 1968 | 1969 | 1970 Σύμφωνα με το τότε ισχύον σύστημα βαθμολόγησης, το οποίο ήταν ίδιο με αυτό του Πανελλήνιου Πρωταθλήματος Κολύμβησης, η 1η θέση στα αγωνίσματα των καταδύσεων έδινε στο σύλλογο του αθλητή τρεις (3) βαθμούς. Αντίστοιχα, η 2η θέση έδινε στο σύλλογό του δύο (2) βαθμούς και τέλος, η 3η θέση έδινε στο σύλλογό του έναν (1) βαθμο. Από την επιμέρους βαθμολογία των καταδύσεων προέκυπτε ο Πρωταθλητής σύλλογος καταδύσεων για εκείνη τη χρονιά, ενώ οι συνολικοί βαθμοί που συνέλεγαν οι αθλητές της εκάστοτε ομάδας προστίθεντο και στην τελική Γενική Βαθμολογία του συλλόγου τους στο Πανελλήνιο Πρωτάθλημα Κολύμβησης της ίδιας χρονιάς. Από το πρώτο επιμέρους Πρωτάθλημα Καταδύσεων που πραγματοποιήθηκε το 1929 και με την πάροδο των ετών, ο τρόπος βαθμολογίας των προσπαθειών των αθλητών, (όσον αφορά τις επιδόσεις τους στα επιμέρους αγωνίσματα), αλλά και το σύστημα των βαθμών που έδινε η εκάστοτε θέση σε οποιοδήποτε αγώνισμα σε κολύμβηση, υδατοσφαίριση και καταδύσεις, άλλαξε πολλές φορές. Όλα αυτά όμως μέχρι το 1968, όταν και ανεξαρτητοποιήθηκε το Πανελλήνιο Πρωτάθλημα Καταδύσεων και εφαρμόστηκε μία σταθερή μορφή βαθμολογίας για πάρα πολλά χρόνια. Αρχείο Ελληνικής Κολυμβητικής Ομοσπονδίας Αρχείο Γενικής Γραμματείας Αθλητισμού Αθλητικό Αρχείο Βουλής Αρχείο Ελληνικής Εθνικής Βιβλιοθήκης Αρχείο Βιβλιοθήκης Εφημερίδων & Περιοδικού Τύπου Αρχείο Εφημερίδας "Μακεδονία" Αρχείο Εφημερίδας "Εμπρός" Αρχείο Εφημερίδας "Αθλητικός Τύπος"